Pasgebore baba doodgesteek en begraweArgieffoto Niemand is nog in hegtenis geneem in verband met die moord op ŉ pasgebore baba wie se liggaam in ŉ onbedekte graf naby Kaapstad opgespoor is nie. Twee mans het Donderdag op dié gru-vonds in Devonpark, Eersterivier, afgekom. Die baba is met ŉ mes gesteek en die wapen was steeds in die baba se bors, het lt.kol. André Traut, ŉ polisiewoordvoerder van die Wes-Kaap, Maandag aan Maroela Media bevestig. Die mans was besig om hout in die veld bymekaar te maak. Die liggaam is slegs met koerante en ŉ swartsak bedek. “Die polisie ondersoek ŉ saak van verberging van geboorte,” het Traut gesê. Dit is nog nie bekend wanneer die baba vermoor is nie.